Twann
Twann (frz. Douanne) isch bis Endi 2009 e politischi Gemeind im Bezirk Nidou vom Kanton Bärn i dr Schwiz gsi.

Überblick 
Ungerem Name Twann-Tüscherz isch e Fusion uf de 1. Jänner 2010 mit dr Iwohnergemeind Tüscherz-Alfermée agsträbt worde. Gemeindspresi isch dr Alfred Schweizer gsi (1. Jänner 2007).

Näbe dr Iwohnergemeind gits ou e evangelisch-reformierti Kirchgemeind (zäme mit Tüscherz-Alfermée) sowie e Burgergemeind. 

Twann isch zu 86,9 % e dütschsprachige Ort. 6 % vor Ywohner spräche Französisch.

Gägend 
Twann ligt im Bärner Seeland am Nordufer vom Bielersee. Es besteit us de Ortsteile Twann u Gaicht. D Nachbargemeinde vo Norde agfange im Uhrzeigersinn si Lamboing, Tüscherz-Alfermée, Ligerz u Prêles. Äbefauls zum ehemalige Gemeindsgebiet hät dr vorderi Teil vo dr St. Petersinsel ghört, wo a Erlach BE gränzt sowie dr Twannbärg.

Bahn u Schiff 
Twann het e Bahnhof vo dr SBB. Zudäm het’s e Schiffslänti für d Schiff vo dr Bielerseegsellschaft.

Schuel 
Twann het e Schuel, wo vo dr 1. bis 9. Klass (Real-, u Sekundarstufe) unngerrichtet wird. Wäge de kline Schuelklasse vo de Gemeinde Twann, Ligerz u Tüscherz-Alfermée si die drü Schule vor langer langer Zit zämegfasst worde zu de SchuleTLT. Während d Ungerstufe (1. bis 4. Kl.) i Twann u Ligerz ungerrichtet wird, findet der Ungerricht für d Oberstufe (5. bis 9. Kl.) nume z Twann statt.

Literatur 
 Twann. In: Andres Moser: Die Kunstdenkmäler des Kantons Bern. Landband III: Der Amtsbezirk Nidau. 2. Teil. Basel 2005, ISBN 3-906131-80-7, S. 263–340. (PDF;6,2 MB)

Weblink 

 www.twann.ch Offizilli Website vo de Gmeind Twann-Tüscherz
 
 www.aufdembielersee.ch
 www.bielerseetourismus.ch

Ort (Kanton Bärn)